cyanic-selkie/wikianc huggingface dataset:
Odin
2020-luvun arkeologisten löytöjen perusteella on päätelty, että Odin-jumalaa palvottiin jo 400-luvulla. 400-luvulta peräisin olevasta kultaisesta ja pyöreästä kaulakorusta löydettiin riimukirjoitus, jossa lukee "Hän on Odinin mies". Korussa on myös kuva miehestä. Teksti viittaa luultavasti historian unohtamaan germaanikuninkaaseen. Koru tai mitali on osa kulta-aarretta, joka löytyi Jyllannin niemimaan Vindelevistä Tanskasta vuonna 2020. Kaulakorun lisäksi noin kilon kulta-aarteessa oli muun muassa roomalaisista kolikoista tehtyjä koruja. Kulta-aarre on haudattu 1 500 vuotta sitten joko kätkemistarkoituksessa tai uhrilahjana jumalille. Se on yksi parhaimmin tehdyistä riimukirjoituksista. Ennen tätä löytöä vanhin varma todiste Odinin palvonnasta oli 500-luvun jälkipuoliskolle ajoitettu koru, joka on löydetty eteläisestä Saksasta. Vindelevin korun kaltaisia, useimmiten 500–700-luvuilla kullasta tehtyjä amuletteja on löydetty yli tuhat. Yli sadassa löydetyistä kaulakoruista on riimukirjaimia. Koruissa on usein germaanisten kuninkaiden kuvia, mutta kuvituksena on toisinaan myös hevonen, lintu tai keihäs. Joidenkin tutkijoiden mukaan keihäs voisi viitata Odiniin, sillä taruissa hänellä on Gungnir-keihäs, joka ei koskaan osu harhaan. Myös hakaristit ovat yleinen koriste kaulakoruissa. Korujen esikuvina ovat olleet Rooman valtakunnan kolikot.
Roomalainen historioitsija Tacitus kirjoitti ensimmäisellä vuosisadalla Germania-teoksessaan sveebien germaaniheimon palvoneen roomalaista Merkurius-jumalaa. Tämän on usein tulkittu viittaavan Odinin palvontaan, sillä roomalaisilla oli tapana tulkita muiden kansojen palvovan roomalaisia jumalia omilla nimillään, jos vierailla jumalilla oli samankaltaisia piirteitä kuin roomalaisilla jumalilla. Sveebit oli roomalaisten yleisnimitys useille läntisille germaaniheimoille. Tacituksen mukaan germaanit uhrasivat Odinille ihmisiä.
Nykyisin Odin muistetaan parhaiten viikinkien jumalana. Nykyisin on myös olemassa uuspakanallisia ryhmiä, jotka palvovat Odinia ja toisinaan nimittävät itseään odinisteiksi.
Odin skandinaavisessa epiikassa
Jumalat jakautuvat Edda-eepoksessa kuvatussa skandinaavisessa mytologiassa kahteen perhekuntaan, aasoihin ja vaaneihin. Odin on ensimmäisen aasan, alkujumala Búrin pojan Borin poika. Hänellä on kaksi veljeä: Vili ('tahto') ja Ve ('pyhä'). Yhdessä isänsä ja veljiensä kanssa Odin tappoi vihollisensa Ymir-jättiläisen ja teki tämän ruumiista maailman. Odinin vaimo Asgardissa on Frigga, mutta hänellä on mainittu olleen muitakin vaimoja. Thor, Balder, Hodr, Vidar ja Vali ovat Odinin poikia.
Odin on erilainen kuin muut jumalat. Hän on hurja ja arvaamaton. Odin on saanut šamanistisia kykyjä mystisillä teoillaan. Odin on muun muassa luopunut toisesta silmästään, jotta saisi juoda Mimirin vartioimasta viisauden lähteestä. Odinista tuli myös hirtettyjen suojelusjumala sen jälkeen, kun hän niin sanotusti uhrasi itsensä itselleen saadakseen lisää viisautta. Sen hän teki lävistämällä itsensä keihäällä ja roikkumalla hirtettynä Yggdrasil-maailmanpuusta yhdeksän päivää ja yötä. Sinä aikana hän oppi suuria viisauksia ja keksi riimut. Yhdeksän päivän ja yön jälkeen Odin herätti itsensä henkiin taikuudella.
Odin on myös sodan jumala. Odin korvasi alkujaan sodan jumalana toimineen Tyrin sen jälkeen, kun Fenris-susi puri Tyrin käden poikki niin, ettei tämä kelvannut enää sodan jumalaksi. Odin antaa voiton taistelussa ja aloittaa taisteluita. Odin voi kääntää taistelun viime hetkellä niin, että voiton puolella ollut häviääkin taistelun. Kun Odinilta kysyttiin miksi hän tekee niin, Odin vastasi: "Harmaa susi tarkkailee jumalten saleja". Se tarkoitti, että ragnarök uhkasi jumalia koko ajan ja Odin halusi urheita sotureita Valhallaan.
Sotureiden hankintakeinoja oli monenlaisia. Odinin kerrotaan muun muassa käskeneen rakkauden ja hedelmällisyyden jumalatarta Freijaa etsimään jostain kaksi kuningasta sekä tekemään sodan näiden välille, jotta kaatuneet saapuisivat Valhallaan.
Odinin valtakunnat
Odinin valtakunnat ovat Gladsheim, Valskialf ja Valhalla, joka oli Asgårdin, jumalten kartanon, juhlasali, sodassa kaatuneiden sali. Odinin valtaistuin on nimeltään Hlidskialf, ja istuessaan valtaistuimellaan Odin näkee kaiken, mitä maailmassa tapahtuu.
Valhallaan saapuvat taisteluissa kuolleet soturit Friggan ja Odinin luvalla. Siellä he saavat nauttia kunniakkaasta elämästään kuoleman jälkeen, mutta ovat velvollisia taistelemaan hänen rinnallaan, kun ragnarök koittaa.
Odinin eläimet ja keihäs
Odinilla on aseenaan Gungnir-keihäs, joka osui aina kohteeseensa. Gungnirin kautta vannottua valaa ei voinut kukaan rikkoa. Ratsunaan hänellä on kahdeksanjalkainen Sleipnir-hevonen, joka on Lokin poika. Vaikka Odin on kaikkitietävä, hänellä on kaksi korppia, Hugin ja Munin ('ajatus ja muisti'). Joka aamu hän lähettää ne maailmalle keräämään uutta tietoa, ja puolen päivän aikaan ne palaavat takaisin kertomaan Odinille kaiken, mitä ne olivat nähneet ja kuulleet. Jos hän saa kuulla korpeilta jotakin huonoa maailmasta, hän saattaa synnyttää sodan kansojen välille tai muutoin aiheuttaa kuolemaa. Odinilla on myös kaksi sutta: Geri ('teko') ja Freki ('tahdonvoima').
Clement Comer Clay
Clay syntyi Virginiassa. Hän seurasi marraskuussa 1835 John Gayleä kuvernöörinä, mutta erosi kesäkuussa 1837 tultuaan valituksi Yhdysvaltain senaattiin. Clayn jälkeen kuvernöörin tehtävää hoiti osavaltion senaatin puhemies Hugh McVay, kunnes Arthur P. Bagby aloitti kuvernöörinä marraskuussa 1837. Clay erosi senaatista marraskuussa 1841 ja Bagby valittiin hänen seuraajakseen.
Ennen valintaansa kuvernööriksi Clay oli toiminut Alabaman edustajainhuoneen jäsenenä ja puhemiehenä vuosina 1827–1828 sekä Yhdysvaltain edustajainhuoneen jäsenenä vuosina 1829–1835. Hän oli koulutukseltaan juristi ja toimi vuosina 1820–1823 Alabaman korkeimman oikeuden puheenjohtajana sekä uudelleen sen jäsenenä vuonna 1843.
Myös Clement Comer Clayn poika Clement Claiborne Clay oli mukana politiikassa. Hän toimi vuosina 1853–1861 Yhdysvaltain senaatin jäsenenä ja sisällissodan aikana Etelävaltioiden senaatin jäsenenä.
Clement Comer Clay kuoli Huntsvillessä, Alabamassa 76-vuotiaana.
Staffan Tunis
Staffan Tunis (s. 5. joulukuuta 1982 Vöyri) on suomalainen hiihtosuunnistaja ja maailmanmestari. Tunis edustaa seuratasolla IF Femman -nimistä suunnistusseuraa ja häntä valmentaa Rolle Villför. Hän on voittanut MM-kisoissa kolme kultaa, viisi hopeaa ja neljä pronssia. Myös hänen sisarensa Pernilla Tunis on maajoukkuetason hiihtosuunnistaja. thumb|250px|Staffan Tunis
Josef Věntus
Josef Věntus (17. helmikuuta 1931 Kylešovice – 29. joulukuuta 2001 Praha) oli Tšekkoslovakiaa edustanut soutaja. Hän kilpaili vuoden 1956 kesäolympialaisissa Melbournessa ja sitten vuoden 1960 Rooman ja vuoden 1964 Tokion kesäolympialaisissa, joista kummassakin hän sai miesten kahdeksikossa pronssia.
Giuseppe Gentile
Giuseppe Gentile (s. 4. syyskuuta 1943) on entinen italialainen kolmiloikkaaja ja olympiamitalisti. Hän esiintyi myös elokuvissa.
Gentile sijoittui kolmiloikassa yhdeksänneksi Budapestin EM-kilpailuissa 1966 tuloksella 16,15 m. Méxicon 1968 olympialaisten karsintakilpailussa hän hyppäsi uuden maailmanennätyksen 17,10 m. Seuraavan päivän loppukilpailussa hän paransi maailmanennätystä tulokseen 17,22 m, mutta Neuvostoliiton Viktor Sanejev ja Brasilian Nelson Prudêncio hyppäsivät vieläkin pidemmälle, joten Gentile sai palkinnoksi olympiapronssia. Ateenan EM-kilpailuissa 1969 hän sijoittui seitsemänneksi tuloksella 16,03 m ja Helsingin EM-kilpailuissa 1971 12:nneksi tuloksella 14,00 m loukkaannuttuaan kilpailuhypyssään. Sisäratojen EM-kilpailuissa hän sijoittui neljänneksi Dortmundissa 1966, viidenneksi Madridissa 1968 sekä seitsemänneksi Wienissä 1970.
Gentile voitti Italian mestaruuden pituushypyssä vuonna 1968 sekä kolmiloikassa vuosina 1965, 1966, 1968, 1970 ja 1971. Hän teki pituushypyn Italian ennätyksen hyppäämällä 17. elokuuta 1968 Chorzówissa tuloksen 791 cm. Hän ylitti tuolloin ensimmäisenä italialaisena Arturo Maffein Berliinin 1936 olympialaisissa hyppäämän tuloksen 773 cm. Kolmiloikan Italian ennätystä hän paransi kahdeksan kertaa: ensimmäisen kerran vuonna 1965 tulokseen 16,17 m ja viimeisen kerran Méxicon olympialaisissa. Hänen Méxicon-tuloksensa säilyi Italian ennätyksenä lähes 31 vuotta.
Gentile näytteli Maria Callasin tähdittämässä, vuonna 1969 valmistuneessa elokuvassa Medeia sekä useissa italowesterneissä.
Noel Redding
thumb|Noel Redding vuonna 1967. Noel Redding (25. joulukuuta 1945 Folkestone, Englanti – 11. toukokuuta 2003 Clonakilty, Irlanti) oli brittiläinen rockmuusikko, joka tunnetaan työstään The Jimi Hendrix Experiencen basistina vuosina 1966–1969.
Redding turhautui vähitellen siihen, ettei saanut Hendrixin dominoimassa yhtyeessä riittävästi tilaa ja taiteellista vastuuta itselleen. Kitaristin ja basistin välit kiristyivät jo Electric Ladylandin kaoottisissa äänityssessioissa vuoden 1968 kesällä. Seuraavan vuoden toukokuussa Redding erosi yhtyeestä. Asiaan luultavasti vaikuttivat myös Reddingin huonot välit Hendrixin managerin Mike Jefferyn kanssa. Redding perusti Fat Matress -nimisen yhtyeen, jossa hän soitti suosikki-instrumenttiaan kitaraa. The Whon ja Small Facesin kaltaista brittipopia esittänyt Fat Matress ei kuitenkaan saavuttanut merkittävää menestystä, ja Redding vieläpä erotettiin siitä. Reddingin yritys päästä uudestaan Hendrixin basistiksi kariutui kitaristin kuoltua vuoden 1970 syyskuussa. Tämän jälkeen Redding työskenteli jonkin aikaa studiomuusikkona.
Vuosina 1972-1977 Redding johti omaa Noel Redding Bandiaan, joka julkaisi kolme albumia saavuttamatta kuitenkaan kovin suurta mainetta. Allekirjoittamiensa epäedullisten sopimusten johdosta Redding jäi osattomaksi suurista tekijänoikeustuloista, joita The Jimi Hendrix Experiencen levyjen myynti tuotti jatkuvasti Hendrixin perikunnalle. Välillä varsin vaikeitakin aikoja kokenut Redding julkaisi vuonna 1989 omaelämäkerran Are You Experienced?, jossa hän ei peitellyt katkeruuttaan levy-yhtiötä ja Hendrixin perikuntaa kohtaan. Muusikonuraansa Redding jatkoi matalalla profiililla esiintyen myös Helsingissä vuonna 1994.
Noel Redding kuoli maksakirroosin komplikaatioihin 57 vuoden iässä.
Isn’t It Better This Way
Isn't It Better This Way on kuusijäsenisen helsinkiläisen Gris-yhtyeen esikoisalbumi. Se on tumma ja lämmin jazzpop-levy. Sen nauhoittaminen aloitettiin elokuussa 2005, ja se ilmestyi 12. huhtikuuta vuonna 2006. Kuusijäsenisen yhtyeen lisäksi albumilla vierailee nuorta jazz-polvea, kuten Emma Salokoski, Siiri Nordin, Aleksandra Babitzin, Mitja Tuurala ja Max Lilja.
Hypotensio
Hypotensio tarkoittaa matalaa tai alentunutta verenpainetta. Yleisimpiä matalan verenpaineen aiheuttamia oireita ovat kova väsymys, fyysisen kunnon romahtaminen, keskittymiskyvyn heikkeneminen, masennus, apatia, kasvanut unentarve tai muunlaiset unihäiriöt, voimattomuus, heikotus, pyörryttävä olo, palelu etenkin käsissä ja jaloissa ja verisuonten supistumisesta johtuva kasvojen kalpeus. Muita mahdollisia oireita ovat huimaus, vakavat päänsäryt, pyörtyminen, sumentunut näkö tai muut näköoireet, takykardia. Matala verenpaine heikentää aivojen hapensaantia. Kuumuus ja ruokailu saattavat lisätä oireita. Matala verenpaine ei aiheuta terveillä ihmisillä välttämättä lainkaan oireita.
Matala verenpaine vähentää ateroskleroosin eli valtimoahtaumataudin riskiä. Ikääntyneillä henkilöillä alentuneen verenpaineen syynä on kuitenkin monesti jokin sydän- tai verisuonisairaus.
Syitä
Harvinaisissa tapauksissa matala verenpaine voi liittyä myös aineenvaihdunnan häiriöihin, kuten lisämunuaisen vajaatoimintaan. Tällöin esiintyy kuitenkin myös muitakin oireita, kuten voimakasta heikotusta ja väsymystä.
Hoito
Jos matalaan verenpaineeseen liittyy huimausoireita, saattaa tavallista runsaampi suolan käyttö auttaa. Tällöin on myös pidettävä huoli riittävästä nesteiden saannista. Todettuun hypotensioon liittyessä huolestuttavan paljon huimausta pystyasennossa on perusteltua hakeutua lääkärin vastaanotolle.
Murat III
Murat III (4. heinäkuuta 1546 – 16. tammikuuta 1595) oli Osmanien valtakunnan sulttaani vuodesta 1574 kuolemaansa asti.
Murat III oli Selim II:n vanhin poika. Selim II:n oli säilyttänyt valtansa ainoastaan suurvisiiri Mehmed Sokullun ansiosta. Tämä toimi virassaan myös Murat III:n kaudella, kunnes hänet salamurhattiin lokakuussa 1579. Murat teloitutti viisi veljeään noustessaan valtaistuimelle. Murat III:n hallituskaudelle oli ominaista taloudellinen taantuminen ja sodat Iranin ja Itävallan keisarikunnan kanssa. Hänen ätinsä ja myöhemmin hänen suosikkivaimonsa vaikutusvalta häneen heikensi hänen auktoriteettiaan hallitsijana.
Murat III:lla oli valtava haaremi, johon kuului yli 1 200 naista. Tämä ja hänen elämäntyylinsä johti siihen, että hän sai 103 (joidenkin lähteiden mukaan 130 poikaa) ja lukemattomia tyttäriä.
Neito pulassa
pienoiskuva|[[Pyhä Yrjö, lohikäärme ja neito pulassa]] Neito pulassa on arkkityyppinen fiktiivisissä tarinoissa esiintyvä perushahmo. Tyypillinen neito pulassa on nuori naimaton nainen, joka on konnan tai hirviön vallassa ja joka sankarin pitää pelastaa.
Hahmon varhaisimpia esimerkkejä on kallioon kahlehdittu ja hirviön vartioima Andromeda Kreikan mytologiasta. Perseus tappaa hirviön ja pelastaa Andromedan. Tämä juonikuvio toistuu myöhemmin Pyhästä Yrjöstä kertovissa tarinoissa.
Neito pulassa oli erityisen suosittu hahmo eurooppalaisissa saduissa ja kansantarinoissa sekä viktoriaanisessa melodraamassa. Uljas ritari pelastaa esimerkiksi Persiljaisen, Prinsessa Ruususen ja Lumikin pulasta.
Eskil Peura
Eskil William Peura (7. kesäkuuta 1906 Oulu – 23. kesäkuuta 1971 Turku) oli suomalainen kenraalimajuri, jonka aselaji oli ilmatorjunta.
Peura osallistui Suomen sisällissotaan 1918 valkoisten puolella lähettinä. Hän kävi kadettikoulun 1926–1928 sekä Sotakorkeakoulun 1933–1936 (ye-upseeri 1937). Hän toimi patterinpäällikkönä KTR 3:ssa 1928–1933. Vuonna 1936 hän toimi ye-upseerina Ilmatorjuntarykmentissä ja 1937–1938 Kuopion teollisuuspiirin päällikkönä. Talvisodan aikana hän toimi teknisen toimiston päällikkönä Ilmatorjuntarykmentti 1:ssä. Vuodesta 1941 hän toimi VII armeijakunnan ilmatorjuntakomentajana ja vuodesta 1943 ilmatorjuntaosaston päällikkönä ilmavoimien esikunnassa.
Jatkosodan jälkeen Peura toimi Ilmatorjuntarykmentti 2:n komentajana 1944–1952. Pääesikunnassa toimistopäällikkönä hän toimi 1953. Kouvolan sotilaspiiriä hän johti 1954–1955. Uransa päätteeksi Peura toimi ensin ilmapuolustuksen tarkastajana 1959–1960, ja tehtävänimikkeen muututtua ilmatorjuntatarkastajana 1960–1966.
Ylennykset: Reservivänrikki 1926, vänrikki 1928, luutnantti 1930, kapteeni 1935, majuri 1940, everstiluutnantti 1942, eversti 1954, kenraalimajuri 1959.
Eskil Peuran vanhemmat olivat liikkeenharjoittaja Viljam Peura ja Gustava Karttunen ja puoliso vuodesta 1937 Salli Lehtonen. Rovasti, päätoimittaja ja kristillinen kirjailija Einari Peura (1902–1955) oli hänen veljensä.
Moska (korttipeli)
Moska on erityisesti Itä-Suomessa pelattava korttipeli, joka muistuttaa paljon venäläistä Durak-korttipeliä.
Georgi Todorov
Georgi Todorov (, s. 4. joulukuuta 1952) on entinen bulgarialainen painonnostaja ja olympiamitalisti.
Todorov saavutti hopeaa Montréalin 1976 olympialaisissa alle 60-kiloisten sarjassa tuloksella 280 kg. Hän nosti tempauksessa 122,5 kg ja työnnössä 157,5 kg. Neljä vuotta aiemmin Münchenin olympialaisissa hän sijoittui alle 56-kiloisten sarjassa kahdeksanneksi tuloksella 350 kg, joka koostui 110 kilon punnerrus-, 100 kilon tempaus- ja 140 kilon työntötuloksesta. Todorov voitti sekä maailmanmestaruuden että Euroopan-mestaruuden alle 60-kiloisten sarjassa vuosina 1974 ja 1975. Lisäksi hän saavutti alle 56 kilon ja alle 60 kilon sarjojen yhteistuloskilpailuissa kaikkiaan kolme MM-hopeaa, kolme EM-hopeaa ja yhden EM-pronssin. Hän teki vuosina 1974–1976 kuusi maailmanennätystä, joista kolme yhteistuloksessa.
Tuula Karjalainen
pienoiskuva|Tuula Karjalainen vuonna 2013 Tuula Maria Tellervo Karjalainen (o.s. Heinonen, s. 25. huhtikuuta 1942 Helsinki) on suomalainen taidehistorioitsija ja tietokirjailija.
Karjalainen kirjoitti ylioppilaaksi 1962 ja valmistui Helsingin yliopistosta filosofian kandidaatiksi 1973, filosofian lisensiaatiksi 1985 ja väitteli tohtoriksi Helsingin yliopiston taidehistorian laitoksella 1990 aiheenaan konkretismi. Hän tutki väitöskirjassaan Uuden kuvan rakentajat: konkretismin läpimurto Suomessa, miten valtava mullistus nonfiguratiivisten kuvien tekeminen oli sodasta toipuvassa kansallismielisessä 1950-luvun Suomessa. Konkretismi oli avoimesti kansainvälistä ja Pariisi-keskeistä, kun taas Suomessa taidekäsityksiä leimasivat kansalliset vaatimukset.
Työuransa alkupuolella Karjalainen oli pitkään Espoon kaupungin palveluksessa. Hän työskenteli aluksi lehdistö- ja tiedotussihteerinä 1972–1975 sitten kuvataidesihteerinä 1975–1988 ja lopuksi kuvataidetoimen intendenttinä 1989. Espoon palveluksesta Karjalainen siirtyi Suomen taideakatemiaan näyttely- ja tiedotusosaston apulaisjohtajaksi vuosiksi 1989–1990 ja Helsingin yliopiston taidehistorian virkaa toimittavaksi apulaisprofessoriksi 1990–1991. Ura yliopiston palveluksessa jäi välivaiheeksi, sillä Karjalainen toimi Valtion taidemuseon keskusarkiston johtajana 1990–1993. Seuraavaksi urapolku vei Helsingin kaupungin taidemuseon johtajaksi vuosiksi 1993–2001. Siirtymisessä vaihtui työnantaja, mutta työmatka ei pidentynyt, sillä työpaikan sijainti vaihtui Ateneum-rakennuksesta Lasipalatsiin, jossa kaupungin taidemuseon toimisto silloin sijaitsi. Myös uran viimeinen työpaikka oli Helsingin keskustassa, sillä Karjalainen johti Valtion taidemuseon Nykytaiteen museo Kiasmaa 2001–2006.
Kanavanippu B
Kanavanippu B on pääosin Yleisradio Oy:n käyttöön varattu kanavanippu, mutta siinä välitetään myös toimiluvalla toimivia kanavia. Kanavanippu B kattaa 99,9 % Suomen väestöstä. Kanavanipun välittää Digita, käyttäen DVB-T2-teknologiaa UHF-taajuuksilla.
Sesa Lehto
Sesa-Petteri Lehto (s. 1968) on suomalainen näyttelijä. Hän on koulutukseltaan teatteritaiteen maisteri.
Kanavanippu B
Kanavanipun kanavat
Televisiokanavat
Tuula Karjalainen
Suomen tietokirjailijat ry palkitsi Karjalaisen Tietokirjailijapalkinnolla vuonna 2009. Hän sai Lauri Jäntin tietokirjapalkinnon vuonna 2014 teoksestaan Tove Jansson: tee työtä ja rakasta.
Kanavanippu B
TV5 HD
TV5 HD näkyi Digitan antenniverkossa kanavapaikalla 27 Tokion vuoden 2020 kesäolympialaisten ja Pekingin vuoden 2022 talviolympialaisten ajan. Samalla TV5:n näkyvyysalue laajeni olympialaisten ajaksi kattamaan 99,96 prosenttia antennitalouksista.
Tuula Karjalainen
Teokset
Lisäksi Karjalainen on kirjoittanut lukuisia näyttelyjulkaisuja sekä artikkeleja kulttuuripolitiikasta ja kuvataiteesta.
Kanavanippu B
Jim / Nelonen Plus
MTV:n avattua rinnakkaiskanava MTV3+:n, avasi Nelonen pian Nelonen Plus-kanavan, mikä hiljeni vuonna 2007 Jimin tieltä. Jim siirtyi kanavanippu E:hen 8. tammikuuta 2013 vaihtaen paikkaa Livin kanssa.
MTV3+ ja MTV3+ Extra
Marraskuussa 2002 MTV3 avasi uuden digitaalisen rinnakkaiskanava MTV3+:n, ja vielä vuonna 2004 MTV3+ Extran. Molemmat kanavat lopetettiin marraskuussa 2006 MTV3 MAXin, MTV3 Leffan, MTV3 Faktan ja Subtv Juniorin tieltä.
AdultTV.fi
AdultTV.fi aloitti toimintansa 13. tammikuuta 2011.
MTV Komedia
MTV Komedia aloitti toimintansa 15. joulukuuta 2010. Sen ohjelmisto koostui komediasarjoista, komediaelokuvista ja stand-upista.
Bharti Airtel
Bharti Airtel Limited on suuri intialainen tietoliikenneyhtiö, jolla on liiketoimintaa 18 valtiossa Aasiassa ja Afrikassa. Yhtiön osake noteerataan Intian molemmissa pääpörsseissä (Bombayn pörssi, BSE) ja Intian kansallinen pörssi, NSE). Bharti Airtelin kotipaikka on New Delhi.
thumb|left|Eräs Bharti Airtelin alueellisista toimitilarakennuksista. Tilaaja-asiakkaiden lukumäärällä mitattuna Bharti Airtel on kuulunut matkapuhelinpalveluntarjoajien maailmanlaajuiseen kärkikolmikkoon. Yhdysvaltalainen talousjulkaisu Forbes luokitteli Bharti Airtelin vuonna 2019 Intian 19. ja maailman 852. suurimmaksi julkiseksi osakeyhtiöksi. Yhtiön liikevaihto oli 11,8 miljardia dollaria ja liikevoitto 56 miljoonaa dollaria (tilivuosi 2018). Yhtiön pääomistajiin kuuluu intialainen miljardööri Sunil Mittal perheineen.
Silmätautioppi
Silmätautioppi eli oftalmologia on lääketieteen osa-alue. Siihen kuuluu silmäsairauksien ennaltaehkäisyä ja hoitoa, silmäkirurgiaa sekä taittovirheiden hoitoa. Suomessa silmätautien erikoislääkäriksi eli silmälääkäriksi erikoistuvat lääkärit suorittavat noin viisi vuotta kestävän erikoistumiskoulutuksen, johon sisältyy harjoittelua ja teoriaopintoja.
Richard Nový
Richard Nový (s. 3. huhtikuuta 1937 Praha) on Tšekkoslovakiaa edustanut soutaja. Hän kilpaili nelikossa vuoden 1960 kesäolympialaisissa Roomassa ja kahdeksikossa vuoden 1964 kesäolympialaisissa Tokiossa, jossa hän oli mukana saamassa pronssia.
Fratafernes
Fratafernes (, kuoli ennen vuotta 321 eaa.) oli persialainen sotilas. Hän oli Parthian ja Hyrkanian maakuntien satraappi Dareios III:n aikana.
Fratafernes johti omien maakuntiensa joukkoja Gaugamelan taistelussa vuonna 331 eaa. Dareioksen pakeni Frataferneen kanssa Hyrkaniaan hävittyä taistelun Aleksanteri Suurta vastaan. Dareioksen kuoleman jälkeen Fratafernes antautui Aleksanterille, joka antoi Frataferneen jatkaa Parthia satraappina.
Fratafernes seurasi Aleksanterin mukana kun tämä ajoi takaa Dareioksen murhaajaa Bessosta. Aleksanteri lähetti Frateferneen Erigyioksen ja Karanoksen kanssa kukistamaan kapinoivan Satibarzaneksen. Vuoden 328 eaa. talvena Fratafernes lähetettiin kukistamaan kapinoivaa Autofradatesta. Fratafernes selvitti tehtävänsä ja toi kapinallisen vankina kuninkaan luokse. Fratafernes saapui kuninkaan luokse pian Hydaspesjoen taistelun jälkeen. Tämän jälkeen Fratafernes palasi ilmeisesti takaisin omaan maakuntaansa. Hän lähetti poikansa Farismeneen elintarvikkeilla lastatun saattueen kanssa avustamaan Aleksanterin armeijaa Gedrosian aavikon ylityksessä.
Kaksi muuta Frataferneen pojista, Fradasmenes ja Sisines, liittyivät Aleksanterin toveriratsuväen kuninkaalliseen osastoon (agema) vuonna 324 eaa. Fratafernes sai jatkaa maakuntiensa hallitsemista Aleksanterin kuoleman jälkeen. Fratafernes kuoli luultavasti ennen Triparadisoksen kokousta vuonna 321 eaa. Ainakin Parthian uudeksi satraapiksi nimitettiin Filippos joka oli ennen ollut Sogdianan satraappi.
Arthur P. Bagby
200px|thumb|right|Arthur P. Bagby Arthur Pendleton Bagby (1794 – 21. syyskuuta 1858) oli yhdysvaltalainen demokraattisen puolueen poliitikko. Hän toimi Alabaman kymmenentenä kuvernöörinä 1837–1841.
Bagby syntyi Louisa Countyssä, Virginiassa, ja opiskeli lakia. Hän kuului useaan otteeseen Alabaman edustajainhuoneeseen sekä vuonna 1825 senaattiin. Hän oli Yhdysvaltain senaatissa 1841–1848. Häntä edelsi Alabaman kuvernöörinä Hugh McVay ja seurasi Benjamin Fitzpatrick.
Arthur P. Bagby kuoli Alabaman Mobilessa vuonna 1858.
Ibolya Csák
Ibolya Csák (6. tammikuuta 1915 Budapest – 10. helmikuuta 2006 Budapest) oli unkarilainen korkeushyppääjä, olympiavoittaja Berliinissä 1936.
Csák voitti olympiakultansa tiukassa kilpailussa. Kaikki mitalistit saivat saman tuloksen 160 cm ja pudottivat kolme kertaa korkeudesta 162. Silloisten sääntöjen mukaan seurasi neljäs hyppy uusintana ja Csák oli ainoa, joka ylitti riman. Voittonsa aikaan Csák oli 166 cm pitkä ja painoi 58 kg.
Naisten ensimmäisissä yleisurheilun EM-kisoissa Wienissä 1938 Csák tuli toiseksi korkeushypyssä, mutta myöhemmin hänet julistettiin voittajaksi Dora Ratjenin paljastuttua Hermann-nimiseksi mieheksi. Csákin tulos 164 kesti Unkarin ennätyksenä 24 vuotta.
Yleisluistelun Suomen-mestaruuskilpailut 1921
Suomen vuoden 1921 yleisluistelumestaruuksista kilpailtiin Tampereella 29.-30. tammikuuta. Ohjelmassa oli vain miesten kilpailu. Mestaruus ratkesi sijalukupistein. Loppupisteisiin huomioitiin vain kaikki matkat luistelleet. Arvo Tuomainen voitti kaikki kilpailumatkat ja samalla Suomen-mestaruuden.
Miesten yleismestaruus
<br style="clear:both;"/>
Roots reggae
Roots reggae on reggaemusiikin alalaji, jonka huippukausi oli Jamaikalla 1970-luvulla. Vallitsevana reggae-tyylinä roots reggae sijoittuu 1960-luvun lopun varhaisen reggaen ja 1980-luvun dancehall-reggaen väliin. Roots reggae on orgaanista musiikkia, jota soittaa useimmiten iso yhtye, jossa on perussoittimien lisäksi trumpetti, saksofoni, erilaisia lyömäsoittimia ja taustalaulajia.
Sanoitukset kertovat alistetussa asemassa olevien ihmisten kärsimyksistä ja historian vääryyksistä tai sitten sanoituksilla pyritään luomaan uskoa ja iloa. Kuuluisimpia alkuaikojen roots reggae -yhtyeitä olivat muun muassa Burning Spear, The Gladiators, The Congos, Mighty Diamonds, The Heptones ja Bob Marley & The Wailers. Tyyliin liittyy studioryhmiä, joista Roots Radics ja Sly Dunbar & Robbie Shakespeare ovat tunnetuimpia. Roots Radics soitti mm. Bunny Wailerin ja Gregory Isaacsin sekä modernimman Eek-A-Mousen levytyksissä. Sly & Robbie liittyivät kiinteästi Black Uhurun uraan sekä Mighty Diamondsiin.
Roots-tyyli teki paluun 1990-luvun puolivälin jälkeen suosionsa huipulla olleen Dancehall-tyylin ja erityisesti slack- ja gunlyrics-alatyylien ajautuessa umpikujaan sekä musiikillisesti että teksteiltään. Uudempia artisteja olivat Garnett Silk, joka kuoli tapaturmaisesti kesken uransa nousun, ja Luciano. Suosittu dancehall-artisti Buju Banton muutti tyylinsä lähemmäksi roots-tyyliä. Teksteiltään romanttinen lovers-tyyli on musiikillisesti lähellä roots-tyyliä.
Benjamin Fitzpatrick
thumb|Benjamin Fitzpatrick Benjamin Fitzpatrick (30. kesäkuuta 1802 – 21. marraskuuta 1869) oli yhdysvaltalainen lakimies ja demokraattisen puolueen poliitikko.
Fitzpatrick pääsi Yhdysvaltain senaattiin ensimmäistä kertaa vuonna 1848. Hän toimi Alabaman kuvernöörinä vuosina 1841–1845. Häntä edelsi Arthur P. Bagby ja seurasi Joshua L. Martin.
Irmgard Seefried
Irmgard Seefried (9. lokakuuta 1919 – 24. marraskuuta 1988 ) oli saksalainen laulaja, äänialaltaan sopraano. Hän nousi suureen suosioon toisen maailmansodan jälkeen, kun hän esitti monia Mozartin ja Richard Straussin oopperoita. Hän lauloi useasti Elisabeth Schwarzkopfin lauluja.
Benjamin Fitzpatrick
Benjamin Fitzpatrick kuoli Alabamassa 67-vuotiaana. Hän oli ensimmäinen 1800-luvun puolella syntynyt Alabaman kuvernööri.
Irmgard Seefried
Hän oli naimisissa itävaltalaisen viulistin, Wolfgang Schneiderhanin kanssa vuodesta 1948 aina kuolemaansa saakka. He saivat kolme lasta, joista yksi on näyttelijä Mona Seefried.
Irmgard Seefried esiintyi ensimmäisen kerran Suomessa Helsingin Konservatoriossa lokakuussa 1957 säestäjänään professori Erik Werba. Ohjelmassa oli Bartokin, Schumannin, Schubertin ja Wolfin lauluja.
Santa Cruz de Tenerife
Santa Cruz de Tenerife on kaupunki Teneriffalla, Espanjalle kuuluvilla Kanariansaarilla. Se on samannimisen maakunnan pääkaupunki sekä Kanariansaarten itsehallintoalueen pääkaupunki yhdessä Gran Canarialla sijaitsevan Las Palmasin kanssa. Ennen vuotta 1723 saaren pääkaupunkina toimi lähellä sijaitseva San Cristóbal de La Laguna.
Kaupungin asukasluku oli 204 856 vuonna 2018. Se ei ole erityistä matkailualuetta, mutta sinne tehdään päiväretkiä.
Kaupunki on tunnettu vuosittain järjestettävistä karnevaaleistaan, jotka ovat maailman suurimpien joukossa. Santa Cruz de Tenerifessä on Auditorio de Tenerife, yksi tärkeimmistä modernin arkkitehtuurin rakennuksista.
Angelspitin diskografia
Angelspit on Sydneyssä vuonna 2004 perustettu australialainen industrialyhtye, johon kuuluvat laulaja Destroyx sekä musiikin ”teknisestä” puolesta huolehtiva ZooG. Yhtye yhdistelee musiikissaan vaikutteita useista eri genreistä, kuten punkista, elektrosta ja EBM:stä.
Saiga (ase)
thumb|300px|Saiga-308.
Saiga on Kalašnikov-konsernin, Iževskissa, Udmurtiassa valmistama AK-47-rynnäkkökivääriin perustuva siviiliasemallisto, johon kuuluu itselataavaa kertatulta ampuvia kivääreitä ja haulikoita, jälkimmäisistä tunnetuimpana Saiga-12.
Saiga-kivääreitä valmistetaan useissa metsästykseen soveltuvissa kaliipereissa ja myös muun muassa sotilas- ja viranomaiskaliipereina tunnetuksi tulleissa 7,62×39 mm ja .223 Rem (5,56×45) kaliipereissa. Viimeksi mainituissa kaliipereissa valmistettuja kiväärejä on muutettu Venäjän aselakien vuoksi niin, etteivät rynnäkkökiväärin lippaat sovi niihin ilman joko aseeseen tai lippaisiin tehtäviä muutoksia. Saigoja valmistetaan myös ulkonäöltään AK47-rynnäkkökiväärin kaltaisina, esimerkiksi Saiga M3 EXP-01 sekä myös muilla erimallisilla tukeilla varustettuina. Suomessa asetta on käytetty reserviläiskiväärinä.
Saiga-kiväärit tunnetaan Suomessa edullisina ja luotettavina peruskivääreinä. Perinteisistä haulikoista ulkonäöltään ja rakenteeltaan poikkeavat Saiga-haulikot sopivat esimerkiksi practical- ja sra-ammuntaan sekä myös metsästykseen.
Sven Tunberg
thumb|Sven Tunbergin hauta [[Norra begravningsplatsenilla Solnassa.]] Sven August Daniel Tunberg (1. helmikuuta 1882 Öglunda, Länsi-Götanmaa - 5. joulukuuta 1954) oli ruotsalainen historioitsija.
Alcide (1742)
Alcide oli Ranskan laivaston vuonna 1742 vesille laskettu 64-tykkinen linjalaiva.
Sven Tunberg
Tunbergista valmistui filosofian tohtori Uppsalasta 1911. Samana vuonna hänestä tuli historian dosentti ja vuonna 1919 Tukholman yliopiston historian professori. Tukholmassa hän myös oli myös yliopiston rehtorina 1927–1949.
Tunberg oli Historisk tidskriftin toimittaja 1921–1933, myöhempinä vuosina Yngve Lorentsin kanssa. Hänen tieteellinen teoksensa käsittelevät muun muassa keskiaikaa. Hän löysi Firenze-listan Italiasta 1900-luvun alussa.
Alcide (1742)
Palvelus
Britannian kuninkaallisen laivaston HMS Dunkirk ja HMS Torbay, jotka kuuluivat vara-amiraali Edward Boscawenin laivasto-osastoon, valtasivat aluksen 8. kesäkuuta. Vallattu alus saapui 20. helmikuuta 1757 Portsmouthiin ja amiraliteetti lunasti 26. maaliskuuta aluksen rungon takiloineen 12 223 punnalla ja 16 shillingillä sekä huonekalut ja varusteet 11 101 punnalla ja 11 shillingillä. Alus varustettiin heinäkuussa meripalvelukseen Portsmouthissa.
Sven Tunberg
Hän oli mukana Samfundet Nordens Frihetissä.
Alcide (1742)
Palvelus
Alus otettiin huhtikuussa 1757 palvelukseen kuninkaallisessa laivastossa nimellä HMS Alcide päällikkönään James Douglas. Vuodesta 1760 alkaen aluksen päällikkönä oli Thomas Hankerton ja se palveli 1962 Martiniquella ja Havannassa. Aluksen kunto kartoitettiin heinäkuussa 1764, mutta havaittuja vikoja ei enää korjattu. Alus myytiin 1 510 punnalla Portsmouthissa 27. toukokuuta 1772.
ActionScript
ActionScript on ECMAScriptiin perustuva skriptauskieli. ActionScriptiä käyttävät Adobe Flashin lisäksi jotkut tietokantaohjelmat, ja sitä käytetään myös yksinkertaisessa robotiikassa. ActionScriptin kehitti alun perin Macromedia Flashin käyttöön, mutta Adoben ostettua Macromedian myös ActionScript siirtyi Adoben omistukseen.
Ennen ActionScriptin liittämistä Flashiin ko. tiedostomuoto oli toiminnaltaan hyvin rajoittunut. Ensimmäinen ActionScript oli syntaksiltaan JavaScriptin kaltainen. Nykyisin lähes kaikki Flash-dokumenttien toiminnot (painikkeet, drop-down valikot, tekstikentät) perustuvat ActionScriptiin. Flashin 9. version mukana tuli oliopohjainen ActionScript 3.0, joka mahdollisti yhä monimutkaisempien Flash-dokumenttien kehityksen; tämän vuoksi Flash on Javan ohella yksi suosituimmista tiedostomuodoista selainpeleille.
Esimerkki
Tyypillinen "Hello, World" -esimerkki:
Jean-Luc Grand-Pierre
Jean-Luc D. Grand-Pierre (s. 2. helmikuuta 1977 Montréal, Québec, Kanada) on kanadalainen uransa lopettanut jääkiekkopuolustaja. Hänet tunnettiin isokokoisena ja fyysisenä rightin puolustajana, mutta hän oli myös hyvä luistelija ja alivoimapelaaja. Tarvittaessa Grand-Pierre osasi myös tapella. Hän pelasi urallaan yhteensä 269 NHL-ottelua tehoin 7+13=20. Jäähyminuutteja kertyi 311.
Ura
Joulukuussa 2003 Grand-Pierre kaupattiin Atlanta Thrashersiin. Joukkue asetti hänet siirtolistalle, josta Washington Capitals nappasi Grand-Pierren maaliskuussa 2004. Työsulkukauden 2004–2005 hän pelasi HockeyAllsvenskanin IF Troja-Ljungbyssä. Grand-Pierre jatkoi pelejään Euroopassa kaudella 2005–2006 hänen pelatessa Saksan DEL-liigan EV Duisburg Die Füchsessä. Hän teki siellä tehot 10+9=19 ollen joukkueen eniten maaleja tehnyt puolustaja. Kauden 2006–2007 Grand-Pierre pelasi samaa sarjaa DEG Metro Starsin joukkueessa, jossa hän oli tehoilla 9+14=23 jälleen joukkueensa eniten maaleja tehnyt puolustaja. Grand-Pierre teki heinäkuussa 2007 yksivuotisen sopimuksen New Jersey Devilsin kanssa, mutta hän ei pelannut kaudella 2007–2008 otteluakaan NHL:ssä, vaan koko kausi kului farmijoukkue Lowell Devilsissä. Grand-Pierre palasi kaudeksi 2008–2009 Duisburgiin.
Kaudeksi 2009–2010 Grand-Pierre siirtyi yksivuotisella sopimuksella Leksandiin. Hän kuitenkin aloitti kautensa lainalla norjalaisessa Stjernen Hockey:ssä, jossa Grand-Pierre pelasi seitsemän ottelun verran. Tammikuussa 2010 hän teki Leksandin kanssa kaksivuotisen jatkosopimuksen. Kauden 2010–2011 Grand-Pierre aloitti 15. lokakuuta asti kestävällä lainasopimuksella SM-liigajoukkue TPS:ssä. Kauden loppuun hän pelasi Leksandissa, mutta ennen seuraavan kauden alkua osapuolet purkivat sopimuksen.
Muuta
Grand-Pierre on haitilaista syntyperää. Hänen serkkunsa on entinen NHL-pelaaja Georges Laraque.
Teach-In
Teach-In oli alankomaalainen yhtye, joka voitti vuoden 1975 Eurovision laulukilpailun. Yhtye perustettiin jo vuonna 1969, mutta sen jäsenistö vaihtui ajan kuluessa useasti. Vain kaksi yhtyeen kuudesta perustajajäsenestä oli mukana yhtyeen voittaessa Euroviisut. Voittokappaleesta ”Ding-a-dong” tuli iso hitti ympäri Eurooppaa ja yhtye kiersi Eurooppaa pari seuraavaa vuotta. Yhtye hajosi 1970-luvun lopulla, mutta levytti vanhoja hittejään 1990-luvulla.
Dv16
Dv16 on VR:n käytössä ollut väliraskas dieselveturi. Ulkoisesti veturit ovat lähes samanlaisia kuin Dv15-sarjan veturit, mutta Dv16:n tehoa on kasvatettu ahtoilman jäähdyttimellä ja huippunopeutta lisätty suuremmalla pyöränhalkaisijalla.
Ominaisuudet
Veturi on rakenteeltaan keskiohjaamollinen, jäykkäkehyksinen veturi, jossa on MAN:n suhteellisen harvakäyntinen 8-sylinterinen rivimoottori ja Voithin hydraulinen virtausvaihteisto. Koneiston ohjaus on pneumaattinen eli paineilmatoiminen myöhemmin yleistyneen sähköisen tai sähköpneumaattisen ohjauksen sijaan. Dv16-sarjan nopeutta saatiin kasvatettua Dv15:stä nostamalla moottorin tehoa ja suurentamalla pyörien halkaisijaa.
Dv16-veturit olivat numeroituna sarjaan 2013–2040. Niiden suuri nopeus mahdollisti niiden käytön myös linja-ajossa, ja tätä ominaisuutta hyödynnettiin aivan niiden hylkäämiseen asti. Dv16-sarjaa ajettiin kaksinajossa 1990-luvulle asti muun muassa Lahti-Heinola -radalla. Niiden pääasiallinen käyttö oli kuitenkin vaihtotyö. Veturisarja poistettiin käytöstä vuonna 2008.
Viimeiset vuodet VR:n käytössä
pienoiskuva|left|200px|Dv16 2026 Pasilan laskumäessä vuonna 2006. 2000-luvun alussa vetureita oli käytössä vielä muun muassa Tampereella, Turussa, Oulussa, Jyväskylässä, Porissa, Kuopiossa ja Iisalmessa. Dv15-sarjan hylkäyksen myötä Dv16-veturit siirrettiin noilta paikkakunnilta suurimaksi osaksi Helsinkiin ja myös osaksi Kouvolaan ja sen ympäristöön. Muutamien vetureiden ohjaamoja ja koneistoja paranneltiin pienin muutoksin, mutta kulunvalvontalaitteita sarjaan ei koskaan asennettu. Viimeisinä vuosina Dv16-sarjaa käytettiin pääasiassa päivystys- ja järjestelytehtävissä, eikä niillä juuri vedetty vakituisesti junia linjalla. 2000-luvulla veturin osien käyttöikä oli jo ylitetty, eikä varaosia ollut enää saatavilla, joten vetureiden kunnossapito oli vaikeaa. Lisäksi monet veturinkuljettajat pitivät veturin ohjaamon työolosuhteita huonoina, joten näiden vanhojen veturien aika oli loppumassa. Pohjois-Suomen ratojen sähköistyksen laajeneminen vapautti Dv12-vetureita muuhun käyttöön, joten Dv16-sarjasta luopumista voitiin jo vakavasti ajatella.
Dv16-sarjan hylkääminen
Dv16-sarjan hylkäys aloitettiin syksyllä 2004. Suuria korjauksia sarjan vetureille ei sen jälkeen tehty, vaan rikkoutuneet yksiköt hylättiin. Helsingissä Dv16-veturien ura alkoi olla loppupuolella syksyllä 2007, jolloin ensimmäiset korvaavat Dv12-veturit saapuivat sinne. Muilla paikkakunnilla veturit oli jo aiemmin korvattu Dv12- tai Dr14-sarjan vetureilla. Ennakkokaavailuista huolimatta Dv16-sarjan käyttö ei loppunut vielä vuoteen 2007, vaan viimeinen VR-Yhtymän käyttämä sarjan veturi oli Dv16 nro 2026, joka teki viimeiset työnsä Pasilassa 8. tammikuuta 2008. Tämän jälkeen Dv16 nro 2015 teki vielä töitä Inkeroisissa korvaten Move66-veturia.
Koko veturisarja on nyt hylätty lukuun ottamatta numeroita 2026 ja 2038. 2026 on varattu Rautatiemuseolle ja numero 2038 on siirretty Keuruun Haapamäelle Haapamäen museoveturiyhdistyksen omistukseen. Loput veturit on romutettu Hyvinkään konepajalla.
Damaskoksen valtaus (1918)
pienoiskuva|Kenraali [[Henry Chauvel saapui Damaskokseen 2. lokakuuta 1918.]] Damaskoksen valtaus tapahtui 1. lokakuuta 1918 osana ensimmäistä maailmansotaa, kun kenraali Edmund Allenbyn komentamat Egyptian Expeditionary Forcen joukot sekä arabijoukot saapuivat Damaskokseen perääntyvien turkkilais- ja saksalaisjoukkojen hylättyä kaupungin. Ennen vetäytymistään Damaskoksesta saksalaiset räjäyttivät kaupungin ammus- ja polttoainevarastot. Lokakuun aikana britti- ja arabijoukot jahtasivat vetääntyviä turkkilaisarmeijoita pohjoiseen, kunnes nämä onnistuivat muodostamaan pitävän puolustuslinjan.
Endokrinologia
Endokrinologia eli umpieritysoppi on lääketieteen erikoisala, joka käsittelee hormonien ja niitä erittävien rauhasten toimintaa sekä näiden muodostaman endokriinisen järjestelmän sairauksia. Endokrinologian erikoislääkäreitä kutsutaan endokrinologeiksi.
Toimintaympäristö
Endokrinologian erikoislääkärit työskentelevät pääosin sairaaloissa polikliinisesti. Suomessa oli 59 endokrinologia vuonna 2016.
Hormonit
Endokrinologia perustuu hormonien ja näiden muodostamien viestinvälitysjärjestelmien ymmärtämiseen. Tärkeisiin hormoneihin kuuluvat esimerkiksi seuraavat molekyylit :
Oireet
Endokrinologiassa selvitetään hyvin erilaisia oireita ja oirekuvia kuten :
Elektrolyyttihäiriöt
Endokriiniset sairaudet, kuten vesi- ja mineraaliaineenvaihdunnan (hydroksiapatiitti) häiriöt, aiheuttavat usein elektrolyyttihäiriöitä. Näihin kuuluvat ainakin seuraavat :
Aivo- ja käpylisäkkeen sairaudet
Aivolisäkkeen sairauksiin kuuluvat muun muassa seuraavat tilat :
Käpylisäkkeen sairauksiin kuuluu esimerkiksi pinealooma.
Luuston sairaudet
Luuston mineraaliaineenvaihdunta on hyvin endokriinisesti säädeltyä, joten muun muassa seuraavissa tiloissa tarvitaan endokriinista tietämystä :
Hormonimääritykset
Endokrinologinen diagnostiikka perustuu paitsi anamneesiin ja kliiniseen tutkimiseen (statukseen) niin vahvasti myös kliiniskemiallisiin hormonimäärityksiin. Endokriiniseen kliiniseen kemiaan kuuluvat muun muassa seuraavat käsitteet :
Lääkkeet
Sisätautisena erikoisalana lääkehoito on keskeinen osa endokrinologiaa. Tyypillisiin lääkkeisiin kuuluvat muun muassa seuraavat:
Vanessa Hehir
Vanessa Hehir (s. 1981 Manchester) on englantilainen näyttelijä ja tuottaja. Hänen tunnetuin roolinsa on Sydämen asialla -sarjan Rosie Cartwright, jota hän esitti vuosina 2004–2007. Lisäksi hän on näytellyt muun muassa sarjoissa Waterloo Roadin koulu, Kelmien kerho, Tohtorit, Holby Cityn sairaala ja Emmerdale. Hän on valmistunut näyttelijäksi vuonna 2004. Vuodesta 2010 hän on ollut naimisissa näyttelijä Leon Ockendenin kanssa.
André Milhoux
André Milhoux (s. 9. joulukuuta 1928, Bressoux ) on belgialainen entinen Formula 1 -kuljettaja. Hän osallistui vain yhteen F1:n MM-sarjan kilpailuun, joka oli Saksan Grand Prix 1956. Hän korvasi kilpailussa André Piletteä, joka loukkaantui kilpailun harjoituksissa. Milhoux keskeytti kilpailussa viidentoista kierroksen jälkeen moottoririkon takia. Hän ei saavuttanut F1-urallaan yhtään MM-pistettä.
Christian Engström
Christian Engström (s. 9. helmikuuta 1960 Tukholma) on ruotsalainen poliitikko. Hän on ollut jäsenenä Euroopan parlamentissa kaudella 2009–2014 ja toimii Ruotsin piraattipuolueen varapuheenjohtajana. Hän on varsinaiselta ammatiltaan tietokoneohjelmoija ja vastustaa aktiivisesti ohjelmistopatentteja ja käyttöoikeuksien hallinta menetelmiä.
Engström varttui Tukholman Kungsholmenilla ja on taiteilija-kirjailija Albert Engströmin pojanpojan poika. Vuonna 1983 hän suoritti filosofian kandidaatin tutkinnon Tukholman yliopistossa pääaineinaan matematiikka ja tietotekniikka.
1980-luvun alusta Engström toimi aktiivisesti Kansanpuolueen piirissä muun muassa oikeusistuntojen lautamiehenä. Hän jätti puolueen tammikuussa 2006.
Vuoden 2009 europarlamenttivaaleissa Christian Engström tuli valituksi piraattipuolueen vaalilistan pääehdokkaana. Toinen puolueen tuolloin valituksi tullut euroedustaja on Amelia Andersdotter. Kumpikaan ei kyennyt uusimaan paikkaansa vuoden 2014 eurovaaleissa, ja Piraattipuolue jää ilman edustusta Europarlamentissa.
Karl Drais
pienoiskuva|Karl Drais noin vuonna 1820. Karl Drais (29. huhtikuuta 1785 Karlsruhe – 10. joulukuuta 1851 Karlsruhe) oli saksalainen keksijä, joka kehitti muun muassa potkupyörän.
Drais syntyi aristokraattiseen perheeseen Karlsruhessa vuonna 1785. Hän opiskeli matematiikkaa, fysiikkaa ja arkkitehtuuria Heidelbergin yliopistossa vuosina 1803–1805. Drais työskenteli metsätalouden parissa vuoteen 1810 asti, minkä jälkeen hän keskittyi keksintöihinsä. Hän muun muassa kehitti vuonna 1812 laitteen, jolla pianomusiikkia voitiin tallentaa paperille. Draisin ehkä merkittävin keksintö oli 12. kesäkuuta 1817 julkistettu potkupyörä, polkupyörän esiaste, mistä Badenin suurherttua Kaarle palkitsi hänet eläkkeellä ja professuurilla.
Drais lähti vuonna 1822 Brasiliaan, jossa hän työskenteli maanmittarina. Hän palasi Saksaan vuonna 1827 ja jatkoi keksintöjen tekoa. Drais kehitti 16-kirjaimisen pikakirjoituskoneen vuonna 1827 ja teki kokeita jaloilla toimivasta rautatiekiskoilla liikkuvasta kulkuvälineestä. Resiinan nimi juontuukin Draisin nimestä (ranskaksi, englanniksi ja saksaksi draisine).
Demokratian kannattajana tunnettu Drais tuki Badenissa nousutta vallankumousta 1849, mutta rojalistien voitettua hänen varallisuutensa takavarikoitiin. Drais kuoli pennittömänä Karlsruhessa vuonna 1851.
Ihmemaa Oz
Ihmemaa Oz ( tai The Wonderful Wizard of Oz) voi tarkoittaa seuraavia:
Veikko Kaukonen
Veikko Mauno Kaukonen (s. 7. helmikuuta 1936 Tampere) on suomalainen näyttelijä ja näytelmäkirjailija.
Simput
Levinneisyys
Simput ovat pohjakaloja, joista useimmat elävät pohjoisen pallonpuoliskon viileissä ja kylmissä merissä. Eniten lajeja on Tyynenmeren pohjoisosassa. Joitakin lajeja esiintyy myös Uuden-Seelannin vesillä.
Monilajinen suku Cottus on kuitenkin poikkeus merikalojen joukossa, sen lajeja esiintyy laajasti Euraasian ja Pohjois-Amerikan pohjoisosien sisävesissä. Tähän sukuun kuuluvat myös suomalaiset lajit kivisimppu ja kirjoeväsimppu. Suomen Itämeren rannikolla eläviä simppulajeja ovat isosimppu, piikkisimppu, härkäsimppu ja kivisimppu. Suomen sisävesissä elävät härkäsimppu, kivisimppu ja kirjoeväsimppu.
Ulkonäkö ja koko
Simppujen pää on yleensä suuri ja usein päältä litistynyt, osittain paksuluinen ja piikkien suojaama. Suuret silmät sijaitsevat pään yläosassa. Ruumis kapenee jyrkästi pyrstöä kohden. Aikuisilla simpuilla ei ole uimarakkoa. Vatsaevät ovat suuret ja sijaitsevat huomattavan edessä. Selkäeviä on kaksi. Lajien maksimikoko vaihtelee kolmesta 78 senttimetriin.
Kaupallinen merkitys
Simpuilla ei ole Suomessa juurikaan kaupallista merkitystä, mutta ne ovat täysin myös ihmisravinnoksi kelpaavia kaloja. Maku on voimakkaampi kuin monissa muissa kaloissa, mistä jotkut myös pitävät. Simppujen mäti on erikoisen väristä, erilaisen vihreän ja sinisen sävyjä voi olla jopa yhtä aikaa yhden ainoan kalan mätimunissa.
Taksonomia
Simppujen heimon rajaus ja sukulaisuussuhteet ovat horjuvia. Sen erottelu lähiheimoista (esim. rasvakalat, imukalat, rasvasimput, baikalinsimput, partasimput) ei aina vastaa luonnollisia, monofyleettisiä ryhmiä.
Suvut
Heimoon kuuluu 62 sukua.
HMS Alcide (1779)
HMS Alcide oli Britannian kuninkaallisen laivaston vuonna 1779 vesillelaskettu Albion-luokan 74-tykkinen kolmannen luokan linjalaiva.
Valmistus
Alus tilattiin 31. elokuuta 1774 Deptfordin telakalta ja Amiraliteetti vahvisti aluksen nimen 16. syyskuuta 1774. Köli laskettiin 4. kesäkuuta 1776. Alus laskettiin vesille 30. heinäkuuta 1779 ja valmistui 13. syyskuuta, jolloin sen hankintakustannukset olivat 38 164 puntaa 14 shillinkiä ja 7 pennyä.
Palvelus
Alus otettiin palvelukseen heinäkuussa 1779 ensimmäisenä päällikkönään John Brisbane. Se osallistui 8. tammikuuta 1780 Caracasiin matkannutta saattuetta vastaan tehtyyn hyökkäykseen sekä Cabo de São Vicenten taisteluun Don Juan de Lángaran osastoa vastaan 16.–17. tammikuuta välisenä yönä. Se osallistui Gibraltarin saarron murtamiseen 19. tammikuuta. Alus oli huhtikuusta kesäkuuhun Plymouthissa huollettavana, jolloin sen pohja kuparoitiin. Alus palasi merelle 20. kesäkuuta aloittaen matkan Karibialle Leewardsaarille kontra-amiraali Robert Digbyn laivasto-osastoon. Alus, jonka päällikkönä oli kesästä alkaen ollut Charles Thompson, lähti syyskuussa New Yorkiin amiraali Sir George Rodneyn laivasto-osastossa palaten Länsi-Intiaan vuoden lopulla.
Alus oli 3. helmikuuta 1781 St. Eustatiuksessa ja osallistui Martiniquen taisteluun 29.–30. ?. Alus lähti elokuussa Pohjois-Amerikan rannikolle Hoodin laivasto-osastossa ja osallistui Cheasapeaken taisteluun 5. syyskuuta. Alus lähti 11. marraskuuta Sandy Hookista saapuen Barbadokselle 5. joulukuuta. Alus osallistui 25.–26. tammikuuta 1782 St. Kittsin taisteluun, jossa ottivat yhteen Rodneyn ja de Grassen komentamat laivastot. Alus osallistui 12. huhtikuuta Saintesin taisteluun ja lähti 21. heinäkuuta Pohjois-Amerikan rannikolle Pigotin osastossa ollen 5. syyskuuta – 24. lokakuuta New Yorkissa, mistä se lähti Cape Francoisin sulkuun. Alus lähti 26. huhtikuuta 1783 Jamaikalta Britteinsaarille, jossa se poistettiin palveluksesta heinäkuussa Portsmouthin telakalle siirrettäessä.
Alus palasi telakalta joulukuussa 1784 ja palautettiin palvelukseen lokakuussa 1787 päällikkönään Benjamin Caldwell. Alus varustettiin vartiolaivaksi Portsmouthissa toukokuussa 1790 ja palautettiin palvelukseen päällikkönään Sir Andrew Snape Douglas.
Alus poistettiin palveluksesta ja ankkuroitiin marraskuussa 1794 Portsmouthiin, jossa se siirrettiin edelleen reserviin. Alus myytiin romutettavaksi huhtikuussa 1817.
Reuben Chapman
thumb|Reuben Chapman Reuben Chapman (15. heinäkuuta 1799 – 16. toukokuuta 1882) oli yhdysvaltalainen lakimies ja poliitikko.
Bowling Greenissä, Virginiassa syntynyt Chapman kuului Yhdysvaltain edustajainhuoneeseen 1835–1847. Hän oli demokraattipuolueen edustajana Alabaman kuvernööri 1847–1849. Häntä edelsi Joshua L. Martin ja seurasi Henry W. Collier.
Chapman kuoli Huntsvillessä, Alabamassa 82-vuotiaana.
Henry W. Collier
pienoiskuva|Henry W. Collier Henry Watkins Collier (1801–1855) oli yhdysvaltalainen lakimies ja demokraattisen puolueen poliitikko. Hän toimi Alabaman kuvernöörinä 1849–1853.
Collier vetäytyi julkisuudesta 1853 ja kuoli parin vuoden päästä Alabaman Bailey's Springsissä.
Charlevoixin maanjäristys 1663
Charlevoixin maanjäristys 1663 oli itäistä Uutta Ranskaa ja Yhdysvaltojen koillisosia vuonna 1663 kohdannut maanjäristys, joka aiheutti maanvyöryjä Saint Lawrence -joen varrella.